Qezaya Kanîreşî ya Çewlîgî de vewre nêm metreyî ra  vîyarte û 25 rayîrê dewe qefilîyayî.
Qezaya Kanîreşî ya Çewlîgî de perey wisar amebi la mîyanê rojêke de zimistan newe ra agêra. Vizêr serê sibayî şaristan de vewre ancî varaye û qezaya Kanîreşî bi temamî binê vewre de mende. Kanîreş de vewre resaye nêm metreyî û 25 rayîrê dewe zî qefilîyayî.
Hetê bînî  varayîşê zêdî ra hezaz qewimîya û  rayîrê dewa Şabûnî ya Çewlîgî qefilya.
